เรื่องเกิดจากคุณแฟนอยากทานอาหารเกาหลีแบบที่มีชีสจิ้มๆอยู่ข้างๆกระทะ และได้แชร์ร้าน Hansik มาให้ดู จริงๆแถวที่ผมอยู่ (เลียบด่วน) มันก็มีร้านอาหารเกาหลีครับ แต่ขอโทษ! ดันไม่มีเนื้อวัว!!! OMF ไม่น่าเชื่อ  beef lover อย่างผมและแฟนมีเหรอจะสนใจ เอ้า ไกลแค่ไหนก็ไปครับ

Hansik อยู่ที่ The Avenue แจ้งวัฒนะ ไปไม่ยาก หาไม่ยาก ร้านอยู่หัวมุม ตรงข้าม Villa ครับ

กลับมาที่เมนูที่เราสั่ง ที่ปลื่มมากเพราะมี Set เนิ้อนี่แหละครับ มีเนื้อ 4 อย่าง

- เนื้อซี่โครง
- เสื่อร้องไห้ (สไลด์มาเป็นแผ่นๆ)
- Sirloin (สันนอก)
- อีกอันไม่แน่ใจแต่เดาว่า เป็นเนื้อลูกมะพร้าวครับ 

ราคา 1,199 บาท มีซุปให้เลือกได้ว่า เป็นซุปกิมจิ ซุปทะเล หรือซุปเต้าหู้ 
และ + 100 เป็น 1,299 ก็จะได้ Bingsu (น้ำแข็งไส) มาด้วย ปกติ 120-130 มั้ง

เนื้อ OK ครับ มาแบบกำลังดี แต่แอบตินิดนึงว่าเนื่้อ Sirloin ให้มาแบบ frozen ต้องมานั่งรอให้ละลาย เนื้อส่วนอื่นๆ OK ใช้ได้เลยครับ เดาว่าน่าจะเป็น โคขุน Thai French

น้ำจิ้มมี 3 แบบ คือน้ำจิ้มเกาหลีแบบเต้าเจี้ยว กับแบบเปรี้ยว และน้ำจิ้มแจ่ว สำหรับคนชอบแนวแซ่บๆ

เครื่องเคียง บอกเลยว่ารสชาติดีที่สุดเท่าที่เคยทานมาเลยครับ ทั้งกิมจิ และอื่นๆ ชอบมากๆ เดินไปเติมได้ไม่อั้นด้วย (คิดว่าน่าจะเปลี่ยนไปแต่ละวัน เพราะอีกวันไป มี 2-3 อันที่ไม่ซ้ำ)

ทานแกล้มผักสดๆที่เติมได้เรื่อยๆเหมือนกัน ฟินมากๆครับ

เตาก็แรงดีครับ วันแรกที่ไปได้เตาแบบตะแกรงเรียบมา ข้างๆจะมีชีสกับไข่เทไว้ให้ ไข่เฉยๆนะ แต่ชีสก็อร่อยดีครับ แต่ต้องรีบทาน ไม่งั้นจะแข็ง (ถ้าแข็งแล้วแนะนำย่างต่อไปให้กรอบเกรียมไปเลย)

 ผมทำงี้เอาเนื่อที่ย่างแล้ว จิ้มชีสข้างๆ วางลงไปในผัก เติมด้วยน้ำจิ้ม พริก กระเทียม และกิมจิ ห่อผักม้วนเข้าปาก โอย มันอร่อยมาก!
(อีกวันที่ไปมีคล้ายๆยำหอมญี่ปุ่นแบบเผ็ด อันนั้นอร่อยมากครับ ใส่แทนกิมจิสุดยอดมาก)

2 คนสั่งมาแค่ชุดเดียว + คิมบับ + ซุป  แค่นี้ก็อิ่มมากถึงมากที่สุดครับ 

คือมันดีงามจนต้องไปซ้ำเลยทีเดียว วันรุ่งขึ้นพาแม่ไป มีสั่งชุดหมูเพิ่มด้วย กินกันแทบไม่หมดครับ เนื้อหมูก็ OK นะ โดยเฉพาะหมูหมัก แต่หมูผมปกติไม่ค่อยทานอยู่แล้ว เลยเฉยๆ

มื้อแรกเช็คบิลออกมา พันนิดๆครับ มีลด 20% ถึงสิ้นเดือนนี้ ถ้า Check-in ที่ร้านครับ 

สรุปร้านนี้เป็นร้านที่ชอบมากครับ ลงตัวดีเกือบทุกอย่าง (เว้นเนื้อ frozen) เป็นร้านในดวงใจแน่ๆครับ

ปล. Cheese กับไข่ตุ๋นเติมได้ 2 นะครับ 